OBAVIJEST RODITELJIMA I UČENICIMA O PRIJAVI KANDIDATA S TEŠKOĆAMA U RAZVOJU ZA UPIS U PRVI RAZRED SREDNJE ŠKOLE U ŠKOLSKOJ GODINI 2024./2025.

Poštovani roditelji i učenici!

Obavještavamo Vas da je dana 21.5.2024. godine stupila na snagu *Odluka o upisu učenika u I. razred srednje škole u školskoj godini 2024./2025.* („Narodne novine“ broj 60/2024)kojom se utvrđuje postupak i način upisa učenika u I. razred srednje škole u školskoj godini 2024./2025. kako slijedi:

Kandidati s teškoćama u razvoju (učenici koji su osnovnu školu završili sukladno rješenju o primjerenom programu školovanja) koji žele iskoristiti mogućnost prijevremenog upisa, prijavljuju se u **Upravni odjel za školstvo, Ambroza** **Vranyczanyeva 4, II. kat od 28.5.2024. godine do 14.6.2024. godine, radnim danom, u vremenu od 8:00 do 15:00 sati**.

Prijava se može podnijeti na način da **roditelj/skrbnik i učenik pristupe osobno u nadležni Upravni odjel i uz ispunjeni obrazac, prilože presliku rješenja o primjerenom programu školovanja i stručno mišljenje službe za profesionalno usmjeravanje Hrvatskog zavoda za zapošljavanje ili cjelokupnu dokumentaciju dostave e-mailom na adresu martina.spigelski@kazup.hr**

**Upozoravamo da kandidati na propisanom obrascu mogu prijaviti samo one programe obrazovanja koji su navedeni u stručnom mišljenju službe za profesionalno usmjeravanje.**

Napominjemo da roditelj i kandidat na predviđenom obrascu **ne moraju navesti sve programe** koje je Hrvatski zavod za zapošljavanje naveo u svom stručnom mišljenju, **već samo one koje žele upisati,** a isto vrijedi i za škole koje te programe izvode **(navode ih onim redom kako bi željeli da ih kandidat upiše**). Naglašavamo da **redoslijed kojim su programi obrazovanja navedeni u stručnome mišljenju Hrvatskoga zavoda za zapošljavanje nikako ne predstavlja listu prioriteta kandidata**. Ukoliko kandidat ne navede sve programe navedene u stručnom mišljenju ili ne navede sve škole koje izvode te programe, umanjuju se mogućnosti za upis.

Podsjećamo da u školama u kojima je to uvjet za upis, kandidati moraju zadovoljiti i na ispitu sposobnosti i darovitosti, a upisna povjerenstva županijskih upravnih odjela u slučaju prijave takvih programa, dužna su o tome obavijestiti kandidata.

Također, napominjemo da ukoliko je škola postavila **bodovni prag on vrijedi i za učenike s teškoćama u razvoju** i moraju pristupiti dodatnoj provjeri za zanimanja za koja se to traži (od **24.6.2024. do 26.6.2024.**).

Kandidati se rangiraju **27.6.2024.** godine na zasebnim ljestvicama poretka po postignutom akademskom uspjehu, **tako da** **činjenica prijave Upravnom odjelu za školstvo NE JAMČI da će kandidat uistinu upisati željeni program (NE RADI SE O DIREKTNOM UPISU)**, obzirom da se u jedan razred mogu upisati najviše tri učenika s teškoćama, sukladno *Državnom pedagoškom standardu srednjoškolskog sustava odgoja i obrazovanja* (konačan upis ovisi i o drugim kandidatima s teškoćama u razvoju na ljestvici i njihovom broju bodova te broju upisnih mjesta za kandidate s teškoćama u razvoju u pojedinome razrednome odjelu).

**Važno je istaknuti da se kandidati s teškoćama u razvoju koji na ovaj način ostvare upis u srednju školu neće moći prijavljivati za redovan upis u druge obrazovne programe.**

Nakon ovoga rangiranja, **28.6.2024. godine** započinje postupak prijava programa obrazovanja ostalih kandidata.

**Kandidati nisu obvezni dostavljati prijavnicu u srednju školu, ali moraju ispisati upisnicu i potpisanu je na dan upisa, zajedno sa mišljenjem profesionalne orijentacije i preslikom rješenja o primjerenom programu školovanja, predati u srednju školu u koju je ostvario pravo upisa u vremenu koje odredi škola (od 10.7. do 12.7.2024.)**

Kandidati koji ne ostvare pravo upisa temeljem rangiranja učenika s TUR u ljetnom roku moći će se prijaviti u jesenskom upisnom roku za učenike s TUR od **12.8. do 14.8.2024. godine.**

**LJETNI UPISNI ROK**

|  |  |
| --- | --- |
| **Opis postupka** | **Datum** |
| **Kandidati s teškoćama u razvoju prijavljuju se u županijske upravne odjele za obrazovanje, odnosno Gradskom uredu za obrazovanje, sport i mlade Grada Zagreba te iskazuju svoj odabir s liste prioriteta redom kako bi željeli upisati obrazovne programe** | **27. 5. do 14. 6. 2024.** |
| Registracija kandidata s teškoćama u razvoju izvan redovitog sustava obrazovanja RH putem srednje.e-upisi.hr | 27. 5. do 14. 6. 2024. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 27. 5. do 14. 6. 2024. |
| Upisna povjerenstva županijskih upravnih odjela i Gradskog ureda za obrazovanje, sport i mlade Grada Zagreba unose navedene odabire u sustav | 27. 5. do 21. 6. 2024. |
| Dostava dokumenata kojima se ostvaruju dodatna prava za upis (dostavljaju se putem srednje.e-upisi.hr) | 27. 5. do 26. 6. 2024. |
| Provođenje dodatnih provjera za kandidate s teškoćama u razvoju i unos rezultata u sustav | 24. 6. do 26. 6. 2024. |
| Početak prikaza ljestvica poretka | 26. 6. 2024. |
| **Rangiranje kandidata s teškoćama u razvoju** | **27. 6. 2024.** |
| Smanjenje upisnih kvota razrednih odjela pojedinih obrazovnih programa sukladno Državnom pedagoškom standardu zbog upisanih učenika s teškoćama u razvoju | 28. 6. 2024. |
| Dostava dokumenata koji su uvjet za upis u određeni program obrazovanja srednje škole:1) Upisnica ( **obvezno za sve učenike**) – dostavlja se **elektronski putem**srednje.e-upisi.hrili **dolaskom u školu**na propisani datum2) Potvrda liječnika školske medicine - dostavlja se putem **elektronske pošte na mail adresu srednje škole**ili **dolaskom u školu**na propisani datum i3) Potvrda obiteljskog liječnika ili liječnička svjedodžba medicine rada - dostavlja se putem **elektronske pošte na mail adresu srednje škole**ili **dolaskom u školu**na propisani datum.Točan datum zaprimanja dokumenata dolaskom u školu objavljuje se na mrežnim stranicama i oglasnim pločama škola. | 10. 7. do 12.7.2024. |

**JESENSKI UPISNI ROK**

|  |  |
| --- | --- |
| **Opis postupka** | **Datum** |
| **Kandidati s teškoćama u razvoju prijavljuju se u županijske upravne odjele za obrazovanje, odnosno Gradskom uredu za obrazovanje, sport i mlade Grada Zagreba te iskazuju svoj odabir s liste prioriteta redom kako bi željeli upisati obrazovne programe** | **12. 8. do 14. 8. 2024.** |
| Registracija kandidata s teškoćama u razvoju izvan redovitog sustava obrazovanja RH putem srednje.e-upisi.hr | 12. 8. do 14. 8. 2024. |
| Prijava obrazovnih programa koji zahtijevaju dodatne provjere za kandidate s teškoćama u razvoju | 12. 8. do 13. 8. 2024. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 12. 8. do 14. 8. 2024. |
| Upisna povjerenstva županijskih upravnih odjela i Gradskog ureda za obrazovanje, sport i mlade Grada Zagreba unose navedene odabire u sustav upisa | 12. 8. do 14. 8. 2024. |
| Dostava dokumenata kojima se ostvaruju dodatna prava za upis (dostavljaju se putem srednje.e-upisi.hr) | 12. 8. do 16. 8. 2024. |
| Provođenje dodatnih provjera za kandidate s teškoćama u razvoju | 14. 8. 2024. |
| Unos rezultata dodatnih provjera u sustav upisa | 14. 8. do 16. 8. 2024. |
| Početak prikaza ljestvica poretka | 16. 8. 2024. |
| **Rangiranje kandidata s teškoćama u razvoju** | **19. 8. 2024.** |
| Smanjenje upisnih kvota razrednih odjela pojedinih obrazovnih programa sukladno Državnom pedagoškom standardu radi upisanih učenika s teškoćama u razvoju | 19. 8. 2024. |
| Dostava dokumenata koji su uvjet za upis u određeni program obrazovanja srednje škole:1) Upisnica ( **obvezno za sve učenike**) – dostavlja se **elektronski putem**srednje.e-upisi.hrili **dolaskom u školu**na propisani datum2) Potvrda liječnika školske medicine - dostavlja se putem **elektronske pošte na mail adresu srednje škole**ili **dolaskom u školu**na propisani datum i3) Potvrda obiteljskog liječnika ili liječnička svjedodžba medicine rada - dostavlja se putem **elektronske pošte na mail adresu srednje škole**ili **dolaskom u školu**na propisani datum.Točan datum zaprimanja dokumenata dolaskom u školu objavljuje se na mrežnim stranicama i oglasnim pločama škola. |  |